เรื่องร้องเรียน: ผมขอนำเสนอโครงการสร้าง sky hall หน้าโรงเรียนสารวิทยา เชื่อมต่อสะพานลอยของกรุงเทพมหานครไปยังป้ายรถเมล์หน้าโรงเรียนสารวิทยา โดยมีลิฟต์ และ บันไดเลื่อน เชื่อมต่อสะพานลอยของกรุงเทพมหานครทั้ง 2 ฝั่ง และเชื่อมต่อติดป้ายรถเมล์หน้าโรงเรียนสารวิทยาและฝั่งตรงข้ามกับป้ายรถเมล์ดังกล่าว และรางเลื่อนในรูปแบบทางแยก จุดที่ 1 และ 2 เลียบสะพานลอยทั้งไปและกลับ รางเลื่อนจุดที่ 3 ตรงไปต่อขยายจาก sky walk เชื่อม bts กรมป่าไม้ ไปยังป้ายรถเมล์หน้าโรงเรียนสารวิทยา ในโครงการสร้าง sky hall ดังกล่าวจะมีตลาดนัดพร้อมเปิดรับสมัครพริตตี้สาว 100 คน ฟิตเนส ศูนย์อาหาร ห้องรับรอง ห้องประชุม ทุกวันจันทร์-ศุกร์ 05:00-24:00 น. และเสาร์-อาทิตย์ ตลอด 24 ชั่วโมง และห้องปฐมพยาบาล รวมถึงเวทีคอนเสิร์ต เปิดรับสมัครแดนซ์เซอร์ชาย 5 คน หญิง 10 คน ทุกวัน ตลอด 24 ชั่วโมงครับ พร้อมต้อนรับผู้ประกาศข่าวและนักแสดงช่อง 7 HD คับคั่งมาร่วมงานกิจกรรมดังกล่าว พร้อมพบปะ สังสรรค์ และช่วยเหลือประชาชนด้วยครับ
การดำเนินการของเจ้าหน้าที่: กรณีดังกล่าวที่นำเสนอหากท่านประสงค์ที่จะขออนุญาตดำเนินการเอง ให้นำแบบแปลนเชื่อมต่อสะพานคนเดินข้ามถนนมายื่นคำร้องขออนุญาตได้ที่สำนักการโยธา เขตดินแดง กรุงเทพมหานคร หากท่านต้องการนำเสนอโครงการดังกล่าวโดยให้กรุงเทพมหานครดำเนินการก่อสร้างให้นำรายละเอียดแบบแปลนทั้งหมดเข้ามานำเสนอได้ที่อาคารสำนักการโยธา อาคาร1 ชั้น 3 สำนักงานวิศวกรรมทาง เพื่อจะได้พิจารณาจัดลำดับความสำคัญในการดำเนินการต่อไป
ความเห็นของผู้แจ้ง: ขอบคุณครับ
พื้นที่: แขวงเสนานิคม เขตจตุจักร กรุงเทพมหานคร